Adottak az alábbi relációk, melyek egy repülőjegyek árusításával foglalkozó cég részleges adatbázisára vonatkoznak:

   Repterek(RepterID, RNev, RCim, RVaros)

   Jaratok(JaratID, *Honnan, Hova*, FerohelyekSzama)

   Repules(RepulesID, *JaratID,* Datum, Ora, EladottHelyekSzama, Ar)

   Utasok(UtasID, UtasNev, Cim, Varos, Telefon)

   Foglalas(*RepulesID, UtasID*, Ulohely, SpecKeres)

Írjunk tárolt eljárást, mely segítségével repülőjegye(ke)t tudunk vásárolni A pontból B pontba. **Az eljárást egyidőben többen is meghívhatják.**

Az eljárás paraméterei legyenek: @pJaratID-int, @pHonnan-string, @pHova-string, @pDatum-dátum, @pOra-time, @pUtasID-int, @pUUlohely-int, @pSpecKeres-string. A tárolt eljárás segítségével:

* Ellenőrizzük, hogy létezik-e a járat, az adott utas, az ülőhely megfelelő-e (1 és FerohelyeSzama közötti érték-e). Ha nem, akkor hibaüzenet kiíratása mellett térítsünk vissza -1-t, -2-t, illetve -3-t.
* Ellenőrizzük, hogy a megadott időpontban van-e szabad hely az adott járatra.
  + Ha van szabad hely, akkor ellenőrizzük le, hogy szabad-e a kívánt ülőhely. Ha szabad, akkor a visszatérítési érték 0 legyen. Emellett ekkor szúrjunk be egy sort a Foglalas táblába, majd adjunk hozzá egyet az EladottHelyekSzama attribútumhoz a megfelelő repülésnél.
  + Ha nem szabad az ülőhely, akkor a visszatérítési érték legyen egy szabad ülőhely sorszáma.